รัฐรุกจีบเอกชนลงทุนเหมืองแร่
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — กรมเหมืองแร่วางนโยบายเชิงรุก กระตุ้นเอกชนเพิ่มลงทุนในอุตสาหกรรมเหมืองแร่ 
นายสมเกียรติ ภู่ธงชัยฤทธิ์ อธิบดีกรมพื้นฐานและการเหมืองแร่ (กพร.) เปิดเผยว่า กรมมีแผนจะกระตุ้นให้เกิดการลงทุนในอุตสาหกรรมแร่และโลหะมากขึ้น เพื่อเพิ่มรายได้แตะ 3 แสนล้านบาทต่อปี จากปัจจุบันที่มีมูลค่าอยู่ที่ 2 แสนล้านบาทต่อปี 
สำหรับนโยบายเชิงรุกที่จะนำมาใช้ ได้แก่ 1.ประสานงานกับกรมทรัพยากรธรณี กระทรวงทรัพยากรธรรมชาติและสิ่งแวดล้อม ขอพื้นที่ที่ผ่านการสำรวจตามกฎหมายแล้วเปิดให้เอกชนเข้ามาดูแลแทน เบื้องต้นมีเอกชนมายื่นขอแล้วมูลค่าลงทุน 20 ล้านบาท 
2.พื้นที่ใดที่เคยประกาศให้ประมูล แต่ไม่มีใครเข้ามาดำเนินการ หรือเคยทำสัญญาแล้วปล่อยทิ้งไว้ ยังไม่มีการเข้าใช้ประโยชน์ จะดำเนินการเปิดให้เอกชนเข้ามายื่นเรื่องขอใหม่อีกรอบ 3.พื้นที่เดิมที่เคยเปิดพื้นที่ขนาดใหญ่ไว้ แต่เจอแหล่งแร่ไม่ใหญ่นัก ก็จะผ่อนผันให้แบ่งพื้นที่เล็กลงได้ เพื่อใช้ในการดำเนินงาน และ 4.อำนวยความสะดวกการขอประทานบัตร อาชญาบัตร จากเดิมต้องใช้เวลาถึง 1 เดือน จะร่นเวลาให้สั้นลง
นอกจากนี้ จะร่วมมือกับสถาบันการศึกษา เช่น จุฬา ลงกรณ์มหาวิทยาลัย วิจัยและพัฒนาเทคโนโลยีหมุนเวียนกลับมาใช้ใหม่ (รีไซเคิล) ทดแทนการใช้ทรัพยากรธรรมชาติเขตเมือง เนื่องจากในเขตเมืองมีแร่โลหะและแร่เหล็กเหลือจำนวนมาก คาดว่าจะเห็นเป็นรูปธรรมใน 1 ปีข้างหน้า m